CELEX: C2005/182/37
Language: fi
Date: 2005-07-23 00:00:00
Title: Yhteisöjen tuomioistuimen määräys, (neljäs jaosto) 26 päivänä huhtikuuta 2005, asiassa C-149/04 (Corte suprema di cassazionen esittämä ennakkoratkaisupyyntö), Ugo Fava vastaan Comune di Carrara (Maksu, joka kannetaan tietyn kunnan alueella louhitun marmorin kuljettamisesta kunnan alueen ulkopuolelle — Työjärjestyksen 92 artiklan 1 kohta ja 104 artiklan 3 kohta — Osittainen tutkimatta jättäminen — Samanlainen kysymys kuin johon yhteisöjen tuomioistuin on jo antanut ratkaisun)

23.7.2005   
            
            
               FI
            
            
               Euroopan unionin virallinen lehti
            
            
               C 182/20
            
         
      YHTEISÖJEN TUOMIOISTUIMEN MÄÄRÄYS,
   (neljäs jaosto)
   26 päivänä huhtikuuta 2005,
   asiassa C-149/04 (Corte suprema di cassazionen esittämä ennakkoratkaisupyyntö), Ugo Fava vastaan Comune di Carrara (1)
   
   (Maksu, joka kannetaan tietyn kunnan alueella louhitun marmorin kuljettamisesta kunnan alueen ulkopuolelle - Työjärjestyksen 92 artiklan 1 kohta ja 104 artiklan 3 kohta - Osittainen tutkimatta jättäminen - Samanlainen kysymys kuin johon yhteisöjen tuomioistuin on jo antanut ratkaisun)
   (2005/C 182/37)
   Oikeudenkäyntikieli: italia
   Asiassa C-149/04, jonka kohteena on Corte suprema di cassazionen (Italia) 27.10.2003 tekemällään päätöksellä EY 234 artiklan nojalla esittämä ennakkoratkaisupyyntö, joka on saapunut Euroopan yhteisöjen tuomioistuimeen 23.3.2004, Ugo Fava (IMEG Srl:n konkurssipesänhoitaja) vastaan Comune di Carrara, yhteisöjen tuomioistuin (neljäs jaosto), toimien kokoonpanossa: jaoston puheenjohtaja K. Lenaerts (esittelevä tuomari) sekä tuomarit N. Colneric ja J. N. Cunha Rodrigues, julkisasiamies: M. Poiares Maduro, kirjaaja: R. Grass, on 26.4.2005 antanut määräyksen, jonka määräysosa on seuraava:
   
               1)
            
            
               Ennakkoratkaisupyyntö jätetään tutkimatta siltä osin kuin se koskee EY 81, EY 85 ja EY 86 artiklan tulkintaa.
            
         
               2)
            
            
               Tavaran painoon suhteutettu maksu, joka kannetaan yksinomaan jäsenvaltion yhden kunnan alueella ja joka koskee tiettyä tavaraluokkaa sen perusteella, että se kuljetetaan kunnan alueen ulkopuolelle, on EY 23 artiklassa tarkoitettu vientitullia vaikutukseltaan vastaava maksu huolimatta siitä, että maksu koskee myös tavaroita, joiden lopullinen määränpää on kyseessä olevan jäsenvaltion sisällä.
            
         
               3)
            
            
               EY 23 artiklaan ei voida vedota sellaisten vaatimusten tueksi, joiden tarkoituksena on saada takaisin ennen 16.7.1992 marmorimaksuina kannetut määrät, lukuun ottamatta sellaisia vaatimuksia, jotka on ennen tätä päivää esitetty tuomioistuimessa taikka joista on tehty vastaavanlainen valitus.
            
         
      (1)  EUVL C 106, 30.4.2004.